**Informácie k zápisu do 1. ročníka pre šk. r. 2021/2022**

**V súlade s Vyhláškou  MŠ SR č.320/2008 Zb. o základnej škole a Zákonom č. 245/2008 Zb. o výchove a vzdelávaní v znení neskorších predpisov riaditeľ školy oznamuje rodičom, že zápis do 1. ročníka CZŠ sv. Cyrila a Metoda v Seredi na školský rok 2021/2022 sa uskutoční z dôvodu mimoriadnej situácie nasledovne:**

1. **Elektronickým spôsobom** – vyplnením elektronickej prihlášky vrátane príloh, Dotazník žiaka a Čestné prehlásenie v termíne od **1. 4. 2021 do 22.4. 2021**
2. Pre tých, ktorí nemajú možnosť elektronického prihlásenia

**Prevzatím potrebných tlačív** (Prihláška, Dotazník a Čestné prehlásenie) na vrátnici školy v termíne od **7.4. 2021 do 22.4. 2021 od 8.00 do 15.30 hod**

V oboch prípadoch (elektronické prihlasovanie aj prevzatie tlačív) je potrebné v dňoch **23.4. 2021 (piatok) od 14.00 do 18.00 a 24.4.2021 (sobota) od 9.00 do 12.00** priniesť na CZŠ vytlačenú e - prihlášku, dotazník a čestné prehlásenie / resp. prevzaté potrebné tlačivá podpísané oboma zákonnými zástupcami a zároveň predložiť doklady na overenie (občiansky preukaz, rodný list dieťaťa).

V prípade, že nevyužijete vyššie uvedené spôsoby prihlasovania dieťaťa na štúdium na našej škole, môžete tak urobiť **osobne** v dňoch zápisu **23.4. 2021 (piatok) od 14.00 do 18.00 a 24.4.2021 (sobota) od 9.00 do 12.00.** K overeniu budete potrebovať občiansky preukaz a rodný list dieťaťa, vyžadujeme podpisy oboch zákonných zástupcov uvedených v rodnom liste dieťaťa.

**Vzhľadom na epidemickú situáciu preferujeme podávanie elektronických prihlášok.**

Pokiaľ to **pandemická situácia dovolí**, prebehne zápis detí aj osobne. Pri zachovaní hygienicko-epidemických opatrení sa uskutoční na pozvanie školy za prítomnosti zákonného zástupcu a dieťaťa v budove školy v termíne po 1.máji 2021. Prezentačné stretnutia sa uskutočnia v časovom harmonograme na základe podaných prihlášok, o ktorom Vás budeme včas informovať.

**Dôležité informácie súvisiace so zápisom:**

* Na plnenie povinnej školskej dochádzky sú zákonní zástupcovia povinní prihlásiť deti, ktoré k 31.8.2021dovŕšia **vek 6 rokov.**
* Zápis sa týka aj detí, **ktoré mali odklad plnenia školskej dochádzky**, teda v aktuálnom školskom roku 2020/2021 do 1.ročníka nenastúpili (znovu musíte vyplniť prihlášku).
* Zákonní zástupcovia dieťaťa so špeciálnymi výchovno-vzdelávacími potrebami predložia k prihláške na zápis aj písomné vyjadrenie zariadenia výchovného poradenstva a prevencie vydané na základe diagnostického vyšetrenia dieťaťa.
* V súlade so zákonom o rodine sa zápisu zúčastňuje dieťa so zákonným zástupcom. Pri zápise je potrebný **občiansky preukaz zákonného zástupcu, rodný list dieťaťa.**
* **Ak dieťa** k 31.8.2021 dovŕši 6 rok veku**,** ale **nedosiahne školskú spôsobilosť,** jeho **zákonný zástupca ho prihlási na plnenie PŠD** (zápis) **v základnej škole,** môže takéto dieťa pokračovať vo vzdelávaní v materskej škole za dodržania nasledovného:

- ak dieťa **navštevuje materskú školu,** zákonný zástupca požiada riaditeľku materskej školy o pokračovanie vzdelávania v materskej škole v šk. roku 2021/22 a k žiadosti priloží písomný súhlas príslušného zariadenia výchovného poradenstva a prevencie, písomný súhlas všeobecného lekára pre deti a dorast a informovaný súhlas s pokračovaním vzdelávania v MŠ. **O podaní žiadosti informuje riaditeľku základnej školy.**

-   **ak takéto dieťa** v šk. roku 2020/21 **nenavštevuje materskú školu**, zákonný zástupca požiada riaditeľku materskej školy o prijatie dieťaťa do materskej školy na šk. rok 2021/22. O podaní žiadosti informuje riaditeľku základnej školy.

* O prijatí dieťaťa na základné vzdelávanie rozhodne riaditeľka školy **do 15. júna**, ktorý predchádza školskému roku, v ktorom sa má základné vzdelávanie začať.
* Pokiaľ sa zákonný zástupca rozhodne zmeniť školu dieťaťa dodatočne po zápise, musí to oznámiť predchádzajúcej škole najneskôr **do 30. júna**, ktorý predchádza školskému roku, v ktorom sa má základné vzdelávanie začať.
* Ak má dieťa zdravotný problém, mal by o tom rodič vo vlastnom záujme a predovšetkým v záujme svojho dieťaťa informovať pri jeho zápise do školy.

Všetky ďalšie dôležité informácie dostanete pri našom osobnom stretnutí s Vami , alebo nás kontaktujte na mail. adrese: riaditel.czssered@gmail.com.

 Ing. Monika Kroláková

 riaditeľka školy